સારાંશ માટે દસ્તાવેજ: સમાચાર સંસ્થા પીટીઆઈના અહેવાલ પ્રમાણે, આ સંબંધિત નોટિફિકેશન કેન્દ્ર સરકાર દ્વારા બહાર પાડવામાં આવ્યું છે. 

કેજરીવાલે કહ્યું હતું કે, અનેક ત્રાગાં કરવા છતાં કાંઈ ન વળ્યું એટલે આપના ધારાસભ્યોને ગેરલાયક ઠેરવવામાં આવ્યા છે. 

તમને આ પણ વાંચવું ગમશે

રાષ્ટ્રપતિ રામનાથ કોવિંદની મંજૂરી મળ્યા બાદ કેન્દ્ર સરકારે આ બાબતે સૂચના બહાર પાડી છે. 

અગાઉ ચૂંટણી પંચે રાષ્ટ્રપતિને મોકલેલી ભલામણમાં જણાવ્યું હતું કે આ ધારાસભ્યોએ 2015-16 દરમિયાન લાભનું પદ મેળવ્યું હતું એટલે તેઓ ગેરલાયક ઠરવાને પાત્ર છે. 

સરકાર પર સંકટ નહીં

આપનો ઉદય ભ્રષ્ટાચાર વિરોધી આંદોલનમાંથી થયો હોવાથી પાર્ટી માટે આ બાબત આંચકાજનક બની રહેશે

દિલ્હીના નજફગઢમાં કેજરીવાલે કહ્યું, "આમને આખા દેશમાં હું જ એક ભ્રષ્ટ મળ્યો, બાકી બધાય ઈમાનદાર છે.  

"મારી ઉપર સીબીઆઈની રેડ કરાવવામાં આવી પણ કશું ન મળ્યું. કાંઈ ન કરી શક્યા એટલે તેમણે અમારા 20 ધારાસભ્યોને ગેરલાયક ઠેરવડાવ્યા."

દિલ્હી પ્રદેશ કોંગ્રેસના અધ્યક્ષ અજય માકણના કહેવા પ્રમાણે, "ભાજપ અને ચૂંટણી પંચે આમ આદમી પાર્ટીને મદદ કરી છે. 

"જો, 22મી ડિસેમ્બર પહેલા ચૂંટણી પંચે ભલામણ ન કરી હોત તો 20 ધારાસભ્યો દિલ્હીમાંથી રાજ્યસભાની બેઠકો માટે મતદાન ન કરી શક્યા હોત."

દિલ્હી ભાજપનાં નેતા મીનાક્ષી લેખીના કહેવા પ્રમાણે, "ચૂંટણી પંચ બંધારણી સંસ્થા છે. તેમની પર કાયદા મુજબ વર્તવાની જવાબદારી હોય છે."

ધારાસભ્યોના ગેરલાયક ઠરવા છતાંય દિલ્હીમાં અરવિંદ કેજરીવાલની નેતૃત્વવાળી આપ સરકાર પર કોઈ સંકટ ઊભું નહીં થાય.

આપે અગાઉથી જ તેનું વલણ સ્પષ્ટ કરી દીધું હતું કે જો તેના ધારાસભ્યો ગેરલાયક ઠરશે તો તે  હાઈકોર્ટમાં અપીલ કરશે. 

જોકે, ભ્રષ્ટાચાર વિરોધી આંદોલનમાંથી જન્મેલી પાર્ટીની ઇમેજ માટે આ ઘટનાક્રમ આંચકાજનક માનવામાં આવે છે. 

આપ હાઈકોર્ટમાં જશે

ગત સપ્તાહે આપના ધારાસભ્ય સૌરભ ભારદ્વાજે કહ્યું હતું, "એ. કે. જોતિ 23મી જાન્યુઆરીના નિવૃત્ત થશે, તે પહેલા મોદીના ઉપકારનો બદલો વાળવા માગે છે.

"શું ધારાસભ્યના મતવિસ્તારના લોકોએ ક્યારેય તેમને સરકાર ગાડી, સરકારી બંગલા કે કોઈનું બેન્ક સ્ટેટમેન્ટ જોયું છે. 

"હજુ સુધી આ મુદ્દે ધારાસભ્યોને તેમનો પક્ષ રજૂ કરવાની તક મળી નથી. અમે હાઈકોર્ટમાં અપીલ કરીશું."

શુક્રવારે આપે હાઈકોર્ટના દરવાજા ખખડાવ્યા હતા, પરંતુ તત્કાળ રાહત મળી ન હતી. 

દિલ્હીની કેજરીવાલ સરકાર પર કોઈ સંકટ ઊભું નહીં થાય, કારણ કે 70 બેઠકોવાળી...\nદસ્તાવેજની સમાન ભાષામાં સારાંશ:
દિલ્હીમાં આમ આદમી પાર્ટી (આપ)ના 20 ધારાસભ્યોને 'ઓફિસ ઑફ પ્રોફિટ' મામલે ગેરલાયક ઠેરવવામાં આવ્યા છે.